Communist Mutants from Space

Communist Mutants from Space ( Komunismaj Mutantoj el Spaco) estas fiksa pafa videoludo, programita de Stephen H. Landrum por Atari 2600 uzante la kased-aparaton Starpath Supercharger. Ĝi estis publikigita en 1982 de Starpath (antaŭe Arcadia).I break for Arcadians:Entertainment abounds in a gaggle of games, Paĝo 26, InfoWorld, 27 Jun 1983. La ludo similas al Galaxian,, tamen aldonante variajn ludomanierajn opciojn.

Intrigo 
Eksterteranoj el la komunisma planedo Rooskee invadas pacajn, demokratiajn planedojn kaj faras el iliaj loĝantoj "Komunismajn Mutantojn". La armeoj de la komunismaj mutantoj estas kontrolataj de Mother Creature, stranga eksterterano kiu freneziĝis pro radioaktiva vodko.

Ludomaniero 
La ludanto komencas kun rezervo de tri kanonoj. La celo estas detrui la mutantojn kaj, plej grave, Mother Creature. La mutantoj eloviĝas el moviĝantaj ovoj ĉe la supro de la ekrano. Mother Creature regeneras ovojn kiam ili eloviĝas aŭ estas detruitaj, do ĝi devas esti venkita antaŭ ol la ludanto povas iri al la sekva raŭndo. Se mutanto aŭ bombo el mutanto atingas la kanonon, ĝi estas detruita kaj nova kanono el la rezervo uzindas. Nova kanono estas aljuĝita ĉiun duan raŭndon.

Ludopcioj
En la luda menuo estas multaj eblaj ludopcioj. La ludanto povas aktivigi aŭ malaktivigi ŝildon. Se aktivigita, ĝi permesas al la ludanto premi malsupren sur la stirstango por iĝi nevundebla dum mallonga periodo (nur unu ŝildo estas aljuĝita por ĉiu nivelo). "Tempo-varpo" permesas al la ludanto premi supren por momente malrapidigi la malamikojn. La tipo de pafo estas ankaŭ ŝanĝebla per aktivigo de la opcio pri "penetranta fajro" (kiu plibonigas la radion tiel ke ĝi povas tuŝi du mutantojn anstataŭ unu) kaj/aŭ "gvidita fajro" (kiu ebligas movi la radion kun la stirstango, anstataŭ pafado en rekta linio).

La menuo ankaŭ permesas al pluraj ludantoj (ĝis kvar) ludi. Ludantoj unu kaj tri dividas la unuan stirstangon dum ludantoj du kaj kvar dividas la duan.

Premante la fajro-butonon dum ŝaltado de la Atari 2600 kaŭzas la "HI" (High Score) en la rezulttabuloj ŝanĝiĝi al "SHL", la inicialoj de programisto Stephen H. Landrum.

 Referencoj 

 Eksteraj ligiloj 
 Communist Mutants from Space ĉe MobyGames ()
 Communist Mutants from Space ĉe Atari Mania ()

Kategorio:Videoludoj aperintaj en 1982
Kategorio:Fiksaj pafaj videoludoj
Kategorio:Videoludoj en kosma spaco
Kategorio:Videoludoj de Starpath
Kategorio:Videoludoj kreitaj en Usono
Kategorio:Videoludoj ludeblaj per Atari 2600